

**NAGYKANIZSA MEGYEI JOGÚ VÁROS ÖNKORMÁNYZATA**

2017.09.05.

**SAJTÓKÖZLEMÉNY**

**TOP-6.6.1-15-NA1-2016-00001 – „Egészségügyi alapellátás fejlesztése Nagykanizsán” megnevezésű projekt indításáról.**

**Nagykanizsa Megyei Jogú Város Önkormányzata az „Egészségügyi alapellátás infrastrukturális fejlesztése” című felhívás kapcsán benyújtott pályázata pozitív elbírálású eredménnyel zárt. A Támogató döntése alapján 209.000.000,- Ft, 100% intenzitású vissza nem térítendő támogatásban részesült.**

Az egészségügyi alapellátó-rendszer infrastrukturális fejlesztése az intézmények szolgáltatásainak és infrastrukturális feltételeinek korszerűsítését, a hozzáférés egyenetlenségeinek mérséklését célozza. A fejlesztések a lakosság egészségben eltöltött életéveinek növekedését, a megelőzést, a korai felismerést, a korai fejlesztést, az egészséges fejlődést, az életminőség javítását és a munkaképesség mielőbbi visszaállítását, valamint az erőforrások koncentrálásával az egészségügyi alapellátással kapcsolatban álló, többi ágazathoz tartozó közszolgáltatásokkal való hatékonyabb együttműködést, a szolgáltatások költség-hatékonyságának és minőségének javítását segítik elő.

A fejlesztéssel érintett szolgálatok:

* Nagykanizsa, Nagyrác u. 2. felnőtt háziorvosi rendelő felújítása
* Nagykanizsa, Szent Imre u. 1. Fogászati alapellátási rendelő felújítása
* Nagykanizsa, Csengery u. 89. sz. alatt új gyermek háziorvosi rendelő és védőnői szolgálat építése

A beruházás befejezésének tervezett időpontja: 2018.10.31.

**A fejlesztés eredményeként az épületek felújításával, illetve berendezési tárgyainak cseréjével az odalátogatókat biztonságos, magas színvonalú, minden igényt kielégítő szolgálatok fogadhatják.**

**A projekt a Széchenyi 2020 program keretében valósul meg.**

**A projektről bővebb információt a** [www.nagykanizsa.hu](http://www.nagykanizsa.hu) **oldalon olvashatnak.**

Horváth Dávid, projektmenedzser

Nagykanizsai Városfejlesztő Kft.

H-8800 Nagykanizsa, Erzsébet tér 20.

Telefon: +36 20 439-4433

Email: horvath.david@nagykanizsa.hu